INSET ยุค 5G หนุนการเติบโต
การเปลี่ยนผ่านสู่ยุค 5G เป็นแรงผลักดันสำคัญให้ภาคธุรกิจต่าง ๆ ต้องเร่งปรับเปลี่ยนองค์กรให้สอดคล้องกับการเปลี่ยนแปลงของโลกธุรกิจยุคใหม่
การเปลี่ยนผ่านสู่ยุค 5G เป็นแรงผลักดันสำคัญให้ภาคธุรกิจต่าง ๆ ต้องเร่งปรับเปลี่ยนองค์กรให้สอดคล้องกับการเปลี่ยนแปลงของโลกธุรกิจยุคใหม่
5 ก.พ. 2565

คุณค่าบริษัท
การเปลี่ยนผ่านจากยุค 4G มาสู่ 5G กลายเป็นแรงผลักดันสำคัญที่ทำให้ภาคธุรกิจต่าง ๆ ต้องเร่งปรับเปลี่ยนองค์กรเพื่อให้สอดคล้องกับการเปลี่ยนแปลงของโลกธุรกิจยุคใหม่ ทำให้มีการลงทุนในโครงสร้างพื้นฐานที่เกี่ยวข้องกับเทคโนโลยีด้านการสื่อสารมากขึ้น
กลายเป็นโอกาสทางธุรกิจของบริษัท อินฟราเซท จำกัด (มหาชน) หรือ INSET ซึ่งเป็นผู้ให้บริการโครงสร้างพื้นฐานโครงข่ายโทรคมนาคม และศูนย์ Data Center ที่จะมีโอกาสเติบโตมากขึ้น ประกอบกับ INSET รับงานทั้งจากหน่วยงานภาครัฐและภาคเอกชน ไม่ได้ผูกติดกับค่ายใดค่ายหนึ่ง จึงเป็นโอกาสในการรับงานได้หลากหลาย
โดยในปี 2564 แม้จะได้รับผลกระทบจากโควิด ทำให้โครงการประมูลต่าง ๆ ถูกเลื่อนออกไป แต่ INSET ยังทำผลงานได้โดดเด่น สะท้อนได้จากช่วง 9 เดือนแรกของปี 2564 มีรายได้รวม 1,011.07 ล้านบาท กำไรสุทธิ 130.84 ล้านบาท อัตรากำไรสุทธิ 12.94% ทำให้คาดว่ารายได้จะเป็นไปตามเป้าหมายที่วางไว้ เติบโต 15-20% จากปีก่อน ที่มีรายได้อยู่ที่ 1,504.07 ล้านบาท ประกอบกับในไตรมาส 4/2564 บริษัทมีการส่งมอบงานและรับรู้รายได้เข้ามาประมาณ 300-400 ล้านบาท จากแบ็กล็อก ณ สิ้นไตรมาส 3/2564 ที่มีอยู่ 2,600 ล้านบาท
ส่วนปี 2565 INSET ยังมีแนวโน้มเติบโตได้อีก หลังจากมีการคลายล็อกดาวน์กิจกรรมทางเศรษฐกิจ ทำให้การลงทุนของภาครัฐและเอกชนกลับมาฟื้นตัว ส่งผลให้มีการเปิดประมูลงานใหม่ ๆ ออกมา โดยเฉพาะโครงสร้างพื้นฐานโทรคมนาคมเพื่อรองรับยุคดิจิทัล และการลงทุน Data Center ซึ่งมีแผนเข้าร่วมประมูลงานใหม่ ทั้งในส่วนของโครงการภาครัฐและเอกชน มูลค่ารวมกว่า 1,000-2,000 ล้านบาท คาดมีโอกาสได้งานประมาณ 50% ของมูลค่างาน
ขณะที่ในปี 2565 ผู้บริหารตั้งเป้าหมายรายได้เติบโตไว้ที่ 15-20% จากปีก่อน โดย ณ สิ้นปี 2564 มีแบ็กล็อกอยู่กว่า 2,200 ล้านบาท คาดจะรับรู้รายได้ในปีนี้ประมาณ 800-1,000 ล้านบาท ส่วนที่เหลือทยอยส่งมอบงานและรับรู้รายได้ในปีถัด ๆ ไป
สำหรับการประเมินมูลค่า (Valuation) ปัจจุบันราคาหุ้น INSET ซื้อขายกันที่ P/E ระดับ 24.77 เท่า เทียบกับ P/E ตลาดโดยรวมที่ระดับ 20.59 เท่า ถือว่าราคาซื้อสูงกว่าตลาด แต่อย่างไรก็ตาม ถ้าดูจาก P/BV ที่ระดับ 4.40 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ